《仲冬念一日寓东桥梦先姊宛然如生感而有作》
明代·唐璧

幽明一别无由见，梦里相逢宛似真。孤弱更谁怜汝弟，劬劳何似负双亲。

傍篱听诵怀初岁，煮粥焚须愧昔人。野店鸡鸣残月落，觉来清涕尽沾巾。

作者简介：广东南海人。举动必遵礼法，盛暑不去衣冠，母盲，奉侍甚谨，后遇良医得愈。公卿欲荐之，以母老无兄弟辞。